Stesen BRT South Quay-USJ 1

Stesen BRT South Quay-USJ 1 ialah stesen BRT yang terletak di USJ 1, Subang Jaya, Selangor dan merupakan stesen bagi BRT Laluan Sunway. Stesen ini dibuka apabila laluan ini mula berkhidmat di stesen ini pada 2 Jun 2015. Seperti stesen-stesen BRT lain, stesen ini adalah stesen bertingkat.

Ciri-ciri stesen

Lokasi
Stesen ini terletak di atas Jalan Subang 1, USJ 1, Subang Jaya, Selangor. Di utara stesen adalah  Lebuhraya Shah Alam (KESAS) manakala di selatan stesen adalah Apartment Casa Subang. Persimpangan Kewajipan  terletak kira-kira 400m barat daya stesen. Juga terletak berhampiran adalah Impian Meridian Condominium, Menara Summit, pusat membeli-belah Summit USJ, pasar raya besar Giant Subang Jaya, pasar raya besar Mydin USJ dan pangsapuri mewah USJ One.

Pelan stesen

Stesen ini adalah stesen bertingkat dengan dua platform sisi untuk perkhidmatan BRT Laluan Sunway. Di setiap platform terdapat mesin tiket, pagar tambang dan pusat khidmat pelanggan. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Bagi penumpang yang ingin menukar laluan, mereka perlu keluar dari sistem dan membeli tiket baharu kerana jejambat merentasi platform terletak di ruang tidak berbayar stesen.

Rujukan

Laluan BRT Sunway
Stesen RapidKL